钦定古今图书集成/明伦汇编/官常典/第716卷 > 胡小虎
## 钦定古今图书集成/明伦汇编/官常典/第716卷 > 胡小虎

按《魏书节义传》：“小虎，河南河阴人也。少有武气。正光
末，为统军于晋寿。孝昌中，萧衍将樊文炽等寇边，益
州刺史邴蚪遣长史和安固守小剑，文炽围之。蚪命
小虎与统军崔珍宝同往防拒。交炽掩袭，小虎、珍宝
并禽之。文炽攻小剑未陷，乃将珍宝至城下，使谓和
安曰：‘南军强盛，北救不来，岂若归款，取其富贵’？和安”
命射之，乃退。复逼小虎与和安交言，小虎乃慷慨谓
安曰：“我栅不防，为贼所掳，观其兵士，势不足言，努力
坚守。”《魏行台传》：梁州遣将已至，贼以刀殴击，言不得
终，遂害之。三军无不叹其壮节，哀其死亡。贼寻奔败，
禽其次将萧世澄、陈文绪等一十一人。行台魏子建
壮其气概，启以世澄，购其尸柩，乃获骸骨归葬。